送幽州陳參軍赴任寄呈鄉曲父老
作者：盧照鄰
朝代：唐

paragraphs: 薊北三千里，關西二十年。
馮唐猶在漢，樂毅不歸燕。
人同黃鶴遠，鄉共白雲連。
郭隗池臺處，昭王尊酒前。
故人當已老，舊壑幾成田。
紅顏如昨日，衰鬢似秋天。
西蜀橋應毀，東周石尚全。
灞池水猶綠，榆關月早圓。
塞雲初上雁，庭樹欲銷蟬。
送君之舊國，揮淚獨澘然。